Απόφαση της Επιτροπής της 3ης Απριλίου 2003 περί τροποποιήσεως της απόφασης 93/52/ΕΟΚ για την αναγνώριση ορισμένων ιταλικών επαρχιών ως επίσημα απαλλαγμένων από τη βρουκέλωση [κοινοποιηθείσα υπό τον αριθμό Ε(2003) 1083] (Κείμενο που παρουσιάζει ενδιαφέρον για τον ΕΟΧ) (2003/237/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές αιγοπροβάτων(1), όπως τροποποιήθηκε τελευταία από την απόφαση 2002/261/EΚ της Επιτροπής(2), και ιδίως το παράρτημα A κεφάλαιο 1 μέρος II, Εκτιμώντας τα ακόλουθα: (1) Στην ιταλική περιφέρεια της Σαρδηνίας (επαρχίες Cagliari, Nuoro, Sassari και Oristano) και στην περιφέρεια της Τοσκάνης (επαρχία Arezzo), η βρουκέλωση δηλώνεται υποχρεωτικά τουλάχιστον τα τελευταία πέντε χρόνια. (2) Στις επαρχίες Arezzo, Cagliari, Nuoro, Sassari και Oristano τουλάχιστον 99,8 % των εκμεταλλεύσεων εκτροφής αιγοπροβάτων είναι επίσημα απαλλαγμένες από τη βρουκέλωση. Οι επαρχίες αυτές αναλαμβάνουν επιπλέον να τηρήσουν τους όρους που προβλέπονται στο παράρτημα A κεφάλαιο 1 μέρος II σημείο 2 της οδηγίας 91/68/ΕΟΚ. (3) Οι επαρχίες Arezzo, Cagliari, Nuoro, Sassari και Oristano πρέπει συνεπώς να αναγνωρισθούν ως επίσημα απαλλαγμένες από τη βρουκέλωση (B. melitensis). (4) Η απόφαση 93/52/ΕΟΚ της Επιτροπής(3), όπως τροποποιήθηκε από την απόφαση 2003/44/ΕΚ(4), πρέπει να τροποποιηθεί αναλόγως. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα IΙ της απόφασης 93/52/ΕΟΚ αντικαθίσταται από το κείμενο του παραρτήματος της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 3 Απριλίου 2003.

[Source: multi_eurlex | Tokens: 1632]